Vier gesinslede sterf op Kersdag in Limpopo-ongelukArgieffoto Vier lede van ŉ gesin is op Kersdag dood toe hulle motor op die N1-snelweg naby Louis Trichardt in Limpopo ŉ vragmotor reg van voor getref het. “Die ongeluk het omstreeks 04:45 plaasgevind,” het kol. Ronel Otto, woordvoerder van die polisie, gesê. “Die ma, pa en twee dogters, onderskeidelik twee en 14 jaar oud, is op die toneel dood. Twee seuns het die ongeluk oorleef.” Die gesin het in ŉ Land Rover gery. Die vragmotorbestuurder het beserings opgedoen. “Die gesin en die bestuurder van die afleweringsvragmotor is almal van Zimbabwe. Die seuns, onderskeidelik sewe en agt jaar oud, en die vragmotorbestuurder is na ŉ hospitaal geneem vir mediese behandeling.”